Source: http://dincolodesport.eu/csm-ia-locul-3-in-liga-dupa-victoria-cu-rostov-don/
Timestamp: 2018-09-19 00:56:13+00:00

Document:
CSM ia locul 3 în Ligă după victoria cu Rostov Don - Dincolo de sport
CSM ia locul 3 în Ligă după victoria cu Rostov Don
Ajunsă să se bată pentru locul trei, echipa de handbal feminin de la CSM București a întâlnit în finala mică formația Rostov Don care a fost învinsă în penultimul act de Vardar Skopje, reeditându-se astfel finala din sezonul trecut: Gyor – Vardar.
Echipa bucureșteană a dominat duminică partida împotriva rusoaicelor, în mare parte, reușind să se impună cu 31-30 (19-14).
Elevele lui Johansson au început bine jocul și au reușit să conducă chiar și cu 7 goluri diferență, deși la CSM au jucat câteva sportive mai slab cotate în fața titularelor. Cinci goluri plus la pauză pentru fetele noastre care au reușit să marcheze la ultima fază a primei reprize, enervând-o la maxim pe ex-jucătoarea de la CSM, portărița Pessoa.
Partea a doua a fost controlată de echipa campioană a României până în minutul 46. La 23-18 pentru CSM fetele s-au relaxat și s-au văzut egalate la 25, apoi la 26. Ne ducem la două goluri avans, după ce la un moment dat am avut și opt diferență, cu 10 minute înainte de final, 29-27 și mai apoi 30-27 și 31-28. Scor final 31-30 și CSM ia bronzul, care mai îndulcește din amarul zilei de ieri.
Și Cristina Neagu devine pentru a doua oară golghetera Ligii Campionilor cu cele mai multe goluri marcate într-un sezon.
Finalul jocului a fost unul ușor tensionat, dar CSM-ul se impune și termină acest sezon al Ligii Campionilor pe locul 3, un loc mulțumitor pentru unii și nemulțumitor pentru alții. Aici ne referim la cei care se leagă de salariile și sumele mari cheltuite de Primăria București pentru a susține această echipă, pe care aceștia o numesc, de “mercenare”!
Pentru CSM au jucat: Ungureanu, Grubisic – portari; Udriştioiu 3, Frafjord 1, Gullden 6, Curea 5, Neagu 3, Jacobsen 1, Jorgensen 7, Ayglon, Bazaliu, Manea 1, Kurtovic 1, Niombla 2, Hagman, Mehmedovic 1. Antrenor: Per Johansson.
Similar cu acestacsm bucurestifeaturedhandballocul 3loga campionilor
danielseptembrie 3, 2018
Sâmbătă, două partide de urmărit! Dinamo – Dobrogea Sud și CSM – SCM Vâlcea, în Supercupă
De nerecunoscut! CSM București pierde clar duelul cu Gyor

References: CSM 
 CSM 
 CSM 
 CSM 
 CSM 
 CSM 
 CSM 
 CSM